# Franco Uncini

Franco Uncini (Civitanova Marche, 9 de març de 1955) és un antic pilot de motociclisme italià que va guanyar el campionat del món de 500cc amb Suzuki el 1982. El 2015 fou incorporat al Saló de la Fama de MotoGP.

## Trajectòria esportiva

Uncini va debutar com a pilot de motociclisme professional en la categoria de 750cc amb Laverda i va passar més tard a Ducati, amb la qual va aconseguir diversos títols de campió d'Itàlia.
Va debutar al campionat del món de velocitat amb Yamaha el 1976 en les classes de 250cc i 350cc. L'any següent va tornar a competir en ambdues classes, aquesta vegada amb l'equip de Harley-Davidson, i va guanyar dos Grans Premis a la de 250cc (el Gran Premi de les Nacions i el Gran Premi de Txecoslovàquia), acabant segon al campionat darrere de Mario Lega. Malgrat tot, la mala relació que tenia amb el seu company d'equip Walter Villa el va fer tornar a Yamaha.
Després d'uns anys decebedors amb un equip Yamaha privat, el 1979 es va comprar una Suzuki RG500 i va inscriure un equip privat propi a la classe de 500cc. Va ser el millor privat tant aquell any com el 1980, amb el cinquè i el quart lloc finals respectivament. Els accidents van dificultar la seva temporada de 1981, però després que Marco Lucchinelli deixés Suzuki per anar a Honda, Suzuki va oferir a Uncini una moto oficial patrocinada per la fàbrica en un equip dirigit per Roberto Gallina. Finalment, amb una moto competitiva, Uncini va poder guanyar el Campionat del Món el 1982 després d'haver obtingut cinc victòries en Gran Premi (als d'Àustria, Països Baixos, Iugoslàvia, Gran Bretanya i el de les Nacions). Uncini va ser el darrer italià a guanyar el mundial de 500cc fins a Valentino Rossi, campió el 2001, i el darrer europeu fins que Àlex Crivillé va guanyar el títol el 1999.
El 1983, Franco Uncini va patir greus lesions al Dutch TT d'Assen en caure de la moto i ser colpejat al cap per la de Wayne Gardner. Va entrar en coma però finalment se'n va recuperar. Retirat de les competicions després de la temporada de 1985, actualment és responsable de seguretat de la FIM a MotoGP.

## Resultats al Mundial de motociclisme

Font:
Barem de puntuació de 1969 a 1987:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Punts | Posició | Victòries |
| 1976 | 250cc | Yamaha | FRA - | | NAT - | IOM - | NED 10 | BEL - | SWE - | FIN - | CZE - | GER - | ESP - | | | 6 | 21è | 0 |
| 1976 | 350cc | Yamaha | FRA - | AUT - | NAT 2 | IOM - | NED 6 | | | FIN - | CZE - | GER - | ESP 3 | | | 27 | 9è | 0 |
| 1977 | 250cc | Harley-Davidson | VEN - | GER 3 | NAT 1 | ESP 13 | FRA - | YUG - | NED 2 | BEL 7 | SWE - | FIN 4 | CZE 1 | GBR 4 | | 72 | 2n | 2 |
| 1977 | 350cc | Harley-Davidson | VEN - | GER - | NAT 6 | ESP - | FRA - | YUG - | NED 5 | | SWE - | FIN - | CZE - | GBR - | | 11 | 20è | 0 |
| 1978 | 250cc | Yamaha | VEN - | ESP 3 | | FRA - | NAT 3 | NED 4 | BEL 2 | SWE - | FIN - | GBR - | GER - | CZE 9 | YUG - | 42 | 8è | 0 |
| 1978 | 350cc | Yamaha | VEN - | | AUT 2 | FRA - | NAT 5 | NED 10 | | SWE - | FIN - | GBR - | GER - | CZE - | YUG - | 19 | 12è | 0 |
| 1979 | 500cc | Suzuki | VEN 4 | AUT 6 | GER 6 | NAT - | ESP 5 | YUG 3 | NED 6 | BEL - | SWE - | FIN - | GBR 7 | FRA 4 | | 51 | 5è | 0 |
| 1980 | 500cc | Suzuki | NAT 2 | ESP 7 | FRA - | NED 3 | BEL 6 | FIN 3 | GBR 6 | GER 7 | | | | | | 50 | 4t | 0 |
| 1981 | 500cc | Suzuki | AUT 7 | GER 10 | NAT 8 | FRA - | YUG NC | NED - | BEL - | SM NC | GBR 16 | FIN NC | SWE 7 | | | 12 | 13è | 0 |
| 1982 | 500cc | Suzuki | ARG 4 | AUT 1 | FRA WD | ESP 3 | NAT 1 | NED 1 | BEL 3 | YUG 1 | GBR 1 | SWE NC | SM NC | GER NC | | 103 | 1r | 5 |
| 1983 | 500cc | Suzuki | RSA 6 | FRA NC | NAT 4 | GER 5 | ESP 5 | AUT 5 | YUG NC | NED NC | BEL - | GBR - | SWE - | SM - | | 31 | 9è | 0 |
| 1984 | 500cc | Suzuki | RSA NC | NAT 5 | ESP NC | AUT 11 | GER 6 | FRA - | YUG - | NED - | BEL - | GBR 11 | SWE NC | SM 8 | | 14 | 14è | 0 |
| 1985 | 500cc | Suzuki | RSA 11 | ESP - | GER NC | NAT 8 | AUT 13 | YUG NC | NED 13 | BEL 13 | FRA 12 | GBR 18 | SWE 15 | SM 6 | | 8 | 15è | 0 |

## Referències

* ↑ «MotoGP Legends» (en anglès). motogp.com. Arxivat de l'original el 2017-01-19. [Consulta: 26 abril 2017].
* ↑ «Uncini becomes a MotoGP Legend» (en anglès). motogp.com. [Consulta: 26 abril 2017].
* 1 2 3 4 5 DeWitt, Norm «Franco Uncini – World Champion – Team Manager – Top Official» (en anglès). Classic Racer, 157, 9-2012, pàg. 22–28. ISSN: 1470-4463.
* ↑ Wayne Gardner (en anglès), 1986 [Consulta: 30 gener 2016].
* ↑ «Rider Statistics - Franco Uncini» (en anglès). MotoGP.com. Arxivat de l'original el 2017-02-25. [Consulta: 16 agost 2008].
Campions del Món de motociclisme de 500cc i MotoGP$^1$ :
1949 - Graham
1950 - Masetti
1951 - Duke
1952 - Masetti
1953 - Duke
1954 - Duke
1955 - Duke
1956 - Surtees
1957 - Liberati
1958 - Surtees
1959 - Surtees
1960 - Surtees
1961 - Hocking
1962 - Hailwood
1963 - Hailwood
1964 - Hailwood
1965 - Hailwood
1966 - Agostini
1967 - Agostini
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Read
1974 - Read
1975 - Agostini
1976 - Sheene
1977 - Sheene
1978 - Roberts
1979 - Roberts
1980 - Roberts
1981 - Lucchinelli
1982 - Uncini
1983 - Spencer
1984 - Lawson
1985 - Spencer
1986 - Lawson
1987 - Gardner
1988 - Lawson
1989 - Lawson
1990 - Rainey
1991 - Rainey
1992 - Rainey
1993 - Schwantz
1994 - Doohan
1995 - Doohan
1996 - Doohan
1997 - Doohan
1998 - Doohan
1999 - Crivillé
2000 - Roberts Jr
2001 - Rossi
2002 - Rossi
2003 - Rossi
2004 - Rossi
2005 - Rossi
2006 - Hayden
2007 - Stoner
2008 - Rossi
2009 - Rossi
2010 - Lorenzo
2011 - Stoner
2012 - Lorenzo
2013 - Márquez
2014 - Márquez
2015 - Lorenzo
2016 - Márquez
2017 - Márquez
2018 - Márquez
2019 - Márquez
2020 - Mir
2021 - Quartararo
2022 - Bagnaia
2023 - Bagnaia
2024 - Martín :
$^1$El campionat de 500cc se substituí pel nou de MotoGP la temporada de 2002. :